Рэспубліканскі конкурс маладых талентаў “Зорка ўзышла над Беларуссю” выйшаў на фінішную прамую: 15, 16, і 17 красавіка ў Мінску адбыліся фінальныя спаборніцтвы ва ўсіх намінацыях, апрача “Эстрадных спеваў”, пераможцы ў якой сталі вядомыя тыдзень таму. Карэспандэнты Рэспубліканскага прэс-цэнтра, адкрытага на базе РВУ “Культура і мастацтва”, наведалі ўсе конкурсныя пляцоўкі. Падрабязна пра фіналы ў намінацыях чытайце ў наступным нумары “К”, а пакуль — некалькі слоў пра ўрачысты старт этапа, што атрымаўся сапраўды яркім і святочным.